2 தெசலோனிக்கர் (நூல்)

 {{புதிய ஏற்பாடு நூல்கள்}}
 
 '''2 தெசலோனிக்கர்''' அல்லது '''தெசலோனிக்கருக்கு எழுதிய இரண்டாம் திருமுகம்''' (''Second Letter [Epistle] to the Thessalonians'')என்னும் நூல் கிறித்தவ [[விவிலியம்|விவிலியத்தின்]] இரண்டாம் பகுதியாகிய [[புதிய ஏற்பாடு|புதிய ஏற்பாட்டில்]] பதினான்காவதாகவும், தூய பவுலின் திருமுகங்கள் வரிசையில் ஒன்பதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர்  Epistole pros Thessalonikeis B (Επιστολή Προς Θεσσαλονικείς B) எனவும் இலத்தீன் மொழிபெயர்ப்பில்  Epistula II ad Thessalonicenses எனவும் உள்ளது.&lt;ref&gt;[http://en.wikipedia.org/wiki/Second_Epistle_to_the_Thessalonians 2 தெசலோனிக்கர் மடல்]&lt;/ref&gt;
 
 ==ஆசிரியர்==
 
 2 தெசலோனிக்கர் என்னும் திருமுகத்தைப் புனித [[பவுல் (திருத்தூதர்)|பவுல்]] &lt;ref&gt;[http://en.wikipedia.org/wiki/Paul_the_Apostle திருத்தூதர் பவுல்]&lt;/ref&gt; எழுதினாரா, வேறொருவர் எழுதினாரா என்பது பற்றிக் கருத்து வேறுபாடு உள்ளது. பவுல் இதனை எழுதவில்லை என்பதற்குச் சான்றுகள் உள்ளது போலவே, அவரே எழுதினார் என்பதற்கும் சான்றுகள் உள்ளன &lt;ref&gt;[http://www.newadvent.org/cathen/14629d.htm கத்தோலிக்க கலைக்களஞ்சியம் - 1,2 தெசலோனிக்கர் மடல்கள்]&lt;/ref&gt;. எனினும் அகச் சான்றுகளை வைத்துப் பார்க்கும்போது, [[பவுல் (திருத்தூதர்)|பவுல்]] இதனை நேரடியாக எழுதியிருக்க முடியாது என்று சொல்லத் தோன்றுகிறது. பவுலின் உள்ளக் கிடக்கையை அறிந்து கொண்டு, அவருடைய உணர்வுகளைப் புரிந்துகொண்டு, அவர் கருத்துக்களில் ஊன்றி நின்று, [[திருமுகங்கள்|திருமுகம்]] எழுதப்பட்ட காலகட்டத்தில் இரண்டாம் வருகைபற்றிப் பவுல் என்ன கூறியிருப்பார் என்பதை அவருடைய சீடர் ஒருவர் பவுல் பெயரல் திருமுகமாக எழுதியுள்ளார் எனக் கருத இடமிருக்கிறது. இவ்வாறு எழுதுவது அந்தக் காலத்தில் முறையாகக் கருதப்பட்டது.
 
 ==எழுதப்பட்ட சூழலும் நோக்கமும்==
 
 [[1 தெசலோனிக்கர் (நூல்)|தெசலோனிக்கருக்கு எழுதிய முதலாம் திருமுகம்]] பல ஐயப்பாடுகளை உருவாக்கிற்று. அவை குறிப்பாக [[இயேசு கிறித்து|இயேசு கிறிஸ்து]] மீண்டும் வருதலைப் பற்றியனவாக இருந்தன. முதல் திருமுகத்தில் ஆறுமுறை கிறிஸ்துவின் வருகை பற்றிப் பேசப்பட்டிருந்தது. அது விரைவில் நிகழும் என அத்திருமுகத்தில் சொல்லப்பட்டிருந்தது. இந்தப் பின்னணியில் இறுதி வருகை ஏற்கனவே நிகழ்ந்துவிட்டதென்று சிலர் நினைத்தனர்; வேறு சிலர் அது நெருங்கி வந்துவிட்டது எனக் கருதிச் சோம்பித் திரிந்தனர். இக்கருத்துக்களை மாற்றிட இரண்டாம் [[திருமுகங்கள்|திருமுகம்]] தெசலோனிக்கருக்கு எழுதப்பட்டது.
 
 இது எழுதப்பட்ட காலத்தைக் குறிப்பிட்டுச் சொல்வது கடினம். கி.பி. 52ஆம் ஆண்டுக்கும் 100ஆம் ஆண்டுக்கும் இடைப்பட்ட காலத்தில் இது எழுதப்பட்டிருக்க வேண்டும்.
 
 ==உள்ளடக்கம்==
 
 இறுதி வருகை ஏற்கனவே நிகழ்ந்து விட்டதென்ற அவர்கள் எண்ணத்தை மாற்ற, ஆண்டவரின் இறுதி வருகை நிகழுமுன் கிளர்ச்சி ஏற்படும் என்றும், நெறிகெட்ட மனிதன் தோன்றுவான் என்றும், அவன் [[இயேசு கிறித்து|கிறிஸ்துவுக்கு]] எதிராய் இருப்பான் என்றும் திருமுக ஆசிரியர் கூறுகிறார்.
 
 இவ்வருகையை முன்னிட்டுத் தெசலோனிக்காவில் பலர் வேலை செய்யாமல் சோம்பித் திரிந்தனர்; அவர்கள் நிலையாய் இருந்து, தாங்கள் கற்றுக்கொண்ட உண்மைகளின்படி வாழப் பணிக்கிறார் ஆசிரியர்; வேலை செய்யாது சோம்பித்திரிவோர் உழைத்து உண்ணுமாறு கட்டளை இடுகின்றார்.
 
 {{பவுல் எழுதிய திருமுகங்கள்}}
 
 ==ஒரு பகுதி==
 
 '''1 தெசலோனிக்கர் 5:14-28'''
 
 &lt;br&gt;அன்பர்களே! எங்களிடமிருந்து நீங்கள் பெற்றுக்கொண்ட முறைமையின்படி ஒழுகாமல் 
 &lt;br&gt;சோம்பித்திரியும் எல்லா சகோதரர் சகோதரிகளிடமிருந்தும் விலகி நில்லுங்கள் என, 
 &lt;br&gt;ஆண்டவர் இயேசு கிறிஸ்துவின் பெயரால் நாங்கள் உங்களுக்குக் கட்டளையிடுகிறோம். 
 &lt;br&gt;எங்களைப்போல் ஒழுகுவது எப்படி என்பது உங்களுக்கே தெரியும். 
 &lt;br&gt;ஏனெனில், உங்களிடையே இருந்தபோது நாங்கள் சோம்பித்திரியவில்லை. 
 &lt;br&gt;எவரிடமும் இலவசமாக நாங்கள் உணவருந்தவில்லை. 
 &lt;br&gt;மாறாக, உங்களுள் எவருக்கும் சுமையாய் இராதபடி, இராப்பகலாய்ப் பாடுபட்டு உழைத்தோம். 
 &lt;br&gt;எங்களுக்கு வேண்டியதைப் பெற உரிமை இல்லை என்பதால் அல்ல, 
 &lt;br&gt;மாறாக, நீங்களும் எங்களைப் போல நடப்பதற்காக உங்களுக்கு முன்மாதிரி காட்டவே இவ்வாறு செய்தோம். 
 &lt;br&gt;'உழைக்க மனமில்லாத எவரும் உண்ணலாகாது' என்று நாங்கள் உங்களிடையே இருந்தபோதே உங்களுக்குக் கட்டளை கொடுத்திருந்தோம். 
 &lt;br&gt;உங்களுள் சிலர் எந்த வேலையும் செய்யாமல் சோம்பேறிகளாகச் சுற்றித்திரிந்து, 
 &lt;br&gt;பிறர் வேலையில் தலையிடுவதாகக் கேள்விப்படுகிறோம். 
 &lt;br&gt;இத்தகையோர் ஒழுங்காகத் தங்கள் வேலையைச் செய்து, 
 &lt;br&gt;தாங்கள் உண்ணும் உணவுக்காக உழைக்க வேண்டும் என 
 &lt;br&gt;ஆண்டவர் இயேசு கிறிஸ்துவின் பெயரால் கட்டளையிட்டு அறிவுறுத்துகிறோம். 
 &lt;br&gt;சகோதர சகோதரிகளே! நன்மை செய்வதில் நீங்கள் மனந்தளர வேண்டாம். 
 &lt;br&gt;இத்திருமுகத்தில் நாங்கள் எழுதியவற்றிற்குக் கீழ்ப்படியாதோரைக் குறித்துவைத்துக்கொண்டு, 
 &lt;br&gt;அவர்களோடு பழகாதிருங்கள். அப்பொழுதாவது அவர்களுக்கு வெட்கம் வரும். 
 &lt;br&gt;ஆனாலும், அவர்களைப் பகைவர்களாகக் கருதாது, 
 &lt;br&gt;சகோதரர் சகோதரிகளாக எண்ணி, அவர்களுக்கு அறிவுறுத்துங்கள். 
 &lt;br&gt;அமைதியை அருளும் ஆண்டவர்தாமே எப்பொழுதும் எல்லா வகையிலும் உங்களுக்கு அமைதி அளிப்பாராக! 
 &lt;br&gt;ஆண்டவர் உங்கள் அனைவரோடும் இருப்பாராக! 
 &lt;br&gt;இவ்வாழ்த்தைப் பவுலாகிய நான் என் கைப்பட எழுதுகிறேன். 
 &lt;br&gt;நான் எழுதும் திருமுகம் ஒவ்வொன்றுக்கும் இதுவே அடையாளம். 
 &lt;br&gt;இதுவே நான் எழுதும் முறை. 
 &lt;br&gt;நம் ஆண்டவர் இயேசுகிறிஸ்துவின் அருள் உங்கள் அனைவரோடும் இருப்பதாக!
 
 ==உட்பிரிவுகள்==
 
 &lt;/div&gt;
 
 {| class=&quot;wikitable&quot;
 |-
 ! பொருளடக்கம் - பகுதிப் பிரிவு
 ! அதிகாரம் - வசனம் பிரிவு
 ! 1995 திருவிவிலியப் பதிப்பில் பக்க வரிசை
 |-
 | 1. முன்னுரை (வாழ்த்து) 
 | 1:1-2
 | 388
 |-
 | 2. புகழாரம்
 | 1:3-12
 | 388
 |-
 | 3. கிறிஸ்துவின் வருகை குறித்து அறிவுரை
 | 2:1-17
 | 388 - 389
 |-
 | 4. கிறிஸ்தவ வாழ்வுக்குப் பரிந்துரை
 | 3:1-15
 | 389 - 390
 |-
 | 5. முடிவுரை (இறுதி வாழ்த்து)
 | 3:16-18
 | 390
 |}
 
 ==மேற்கோள்கள்==
 &lt;references/&gt;